Diari Oficial de la Generalitat Valenciana


Sumari del DOGV 5813, del 24-07-2008 (2008/7854)

Informació pública del concurs de programació del sector I-3, sòl urbanitzable industrial, del Pla General de la Pobla de Vallbona.
-----------------------------------------------------------------------------------------------------------------------------------

### Dades del document

Número de DOGV
:   5813

Data del DOGV
:   24-07-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/7854


Data del document
:   21-05-2008

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * pla d'urbanisme
    * contracte administratiu

Informació pública del concurs de programació del sector I-3, sòl urbanitzable industrial, del Pla General de la Pobla de Vallbona. [2008/7854]  
Per l'Ajuntament Ple, en sessió celebrada en data 29 d'abril de 2008, es van aprovar les bases particulars reguladores del concurs de programació del sòl urbanitzable industrial sector I-3, i se'n va procedir a la publicació en compliment del que establixen els articles 131 de la Llei 16/2005, de 30 de desembre, Urbanística Valenciana i 291 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística.  
Bases generals  
Les que figuren com a annex al Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística.  
Instrument urbanístic i àmbit.  
Pla General de la Pobla de Vallbona, aprovat definitivament per la Comissió Territorial d'Urbanisme, en sessió celebrada el dia 2 de juliol de 2004.  
Àmbit objecte de programació: sòl urbanitzable industrial sector I-3 del Pla General de la Pobla de Vallbona  
Acord municipal aprovació inici concurs: Ajuntament en Ple, en sessió celebrada el dia 29 d'abril de 2008.  
Data remissió anunci al DOUE: 23.06.2008.  
Bases particulars reguladores del concurs:  
I. Objecte i naturalesa del contracte  
1. És objecte de les presents bases la selecció de l'alternativa tècnica i l'adjudicació de la condició d'urbanitzador del Programa d'Actuació Integrada del Sector I-3, àrea de repartiment núm. 4, sòl urbanitzable industrial del Pla General de la Pobla de Vallbona, conforme a estes bases i els plecs de prescripcions tècniques que formen part d'estes.  
Estes bases i els plecs de prescripcions i clàusules administratives particulars, amb els documents que preceptivament els integren, formaran part del contracte per al desenvolupament i execució del programa d'actuació integrada i el Pla General d'Ordenació Urbana aprovat definitivament per la Comissió Territorial d'Urbanisme en sessió celebrada el dia 2 de juliol de 2004, publicat en el Butlletí Oficial de la Província núm. 100, de data 28 d'abril de 2006.  
En el propi Pla General es delimita el sector I-3 i en la fitxa de planejament i gestió es conté l'ordenació estructural de l'esmentat sector, establint-se que serà objecte de programació única.  
2. El contracte per al desenvolupament i execució del programa d'actuació integrada subscrit entre l'Ajuntament i l'urbanitzador seleccionat, té la naturalesa de contracte administratiu especial i es regirà pel que establix la normativa urbanística valenciana i pel que disposen les presents bases. En tot el no previst en les disposicions anteriors s'aplicarà la normativa vigent sobre el contracte de gestió de servicis públics prevista en la legislació contractual de les administracions públiques.   
3. S'aplicaran les bases generals descrites en l'annex II del Reglament d'Ordenació i Gestió Territorial, la publicació de les quals es va realitzar en el Diari Oficial de la Comunitat Valenciana número 5264, de 23 de maig de 2006.  
II. Àmbit de l'actuació integrada   
L'àmbit territorial sobre el qual s'executarà l'actuació integrada se circumscriu al sector I-3, àrea de repartiment núm. 4, sòl urbanitzable industrial del Pla General de la Pobla de Vallbona.  
En l'annex I d'estes bases s'incorpora pla de delimitació del sector I-3, àrea de repartiment núm. 4, així com la fitxa de planejament de l'esmentat sector que forma part de les normes d'ordenació estructural del Pla General.  
No s'admetran variants quant a l'ampliació o disminució de l'àmbit territorial objecte de programació.  
Als efectes assenyalats en l'article 131.2.g) LUV, no es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
III. Prescripcions tècniques  
Les prescripcions tècniques que com a mínim hauran de respectar-se en els documents d'ordenació i gestió, la normativa a desenvolupar, així com amb referència al projecte de les obres d'urbanització exigibles figuren en l'annex II d'estes bases.  
IV. Terminis d'execució i compliment del contracte   
1. Es fixen els següents terminis màxims per al desenvolupament del programa d'actuació integrada que podran millorar-se pels licitadors en la seua alternativa tècnica.  
1. Presentació, si fóra necessari, d'un text refós del pla parcial del sector: dos mesos des de la notificació de l'acord d'adjudicació del programa en què es detallen les modificacions.   
2. Presentació, si fóra necessari, d'un text refós del projecte d'urbanització: dos mesos des de la notificació de l'acord d'adjudicació del programa en què es detallen les modificacions.   
3. Selecció d'empresari constructor: no és necessària la selecció d'empresari constructor ja que el pressupost de licitació de les obres d'urbanització no supera, exclòs l'impost sobre el valor afegit, els 5.278.000 €, conforme disposa l'article 120.6 LUV.  
4. Acreditació davant de l'Ajuntament de la pràctica de les notificacions als propietaris afectats per a elecció de la modalitat de retribució: dos mesos abans de l'exposició al públic del projecte de reparcel·lació.  
5. Projecte de reparcel·lació:  
5.1 Exposició al públic: sis mesos des de la finalització del termini concedit als propietaris per a l'opció per la modalitat de retribució. La concessió de tal termini no serà necessària en el supòsit que la retribució de l'urbanitzador s'articule per mitjà de la modalitat de pagament en metàl·lic, i en este cas el projecte de reparcel·lació podrà ser sotmés a informació pública junt amb l'alternativa tècnica de programa.  
5.2 Presentació de textos refosos del projecte de reparcel·lació en el cas d'haver-se imposat modificacions en la seua aprovació: dos mesos des de la notificació a l'urbanitzador de l'acord d'aprovació del projecte.  
5.3 Elevació a document públic: un mes a comptar del moment en què l'acord d'aprovació siga ferma en via administrativa i certificada pel secretari.  
5.4 Presentació en el Registre de la Propietat: als cinc dies hàbils des de l'elevació a document públic.  
6. Obres d'urbanització:  
6.1 Subscripció de l'acta de comprovació del replantejament i inici de les obres: un mes des de la inscripció en el registre de la propietat del projecte de reparcel·lació que acredita la lliure disposició dels terrenys objecte de cessió.  
6.2 Terminis parcials (si es preveuen en el plec de prescripcions tècniques).  
6.3 Termini màxim per a execució del programa: 36 mesos. Al seu torn, les obres d'urbanització hauran de concloure's en el termini màxim de 24 mesos.  
6.4 Expedició del certificat final d'obres, d'acord amb el projecte d'obres, no s'expedirà en un termini superior als 24 mesos des del seu inici.  
7. Edificació dels solars: els programes preveuran l'edificació dels solars resultants de manera justificada amb les condicions d'absorció del mercat immobiliari, amb un termini màxim de 4 anys determinant-se la seqüència i prioritat de l'execució en dos fases bianuals, en aplicació de l'article 125.6 LUV.  
8. No es concediran llicències d'edificació simultànies a la urbanització fins que no s'hagen executat les següents fases de les obres d'urbanització:  
- Execució completa dels elements i servicis de la xarxa primària estructural adscrits al sector.  
- Subscripció del conveni d'electrificació amb la companyia subministradora.  
- Execució i connexió de la xarxa de sanejament interior.  
- Encintat de voreres.  
L'incompliment dels terminis serà sancionat segons el que establixen les presents bases.  
La petició de termini de pròrroga per l'urbanitzador haurà de tindre lloc en un termini màxim de 15 dies naturals des que es produïsca la causa originària del retard en el compliment de qualsevol dels terminis assenyalats, al·legant les raons per què estime no li és imputable i assenyalant el temps necessari de la seua duració als efectes que l'Ajuntament, abans que finalitze el termini d'execució, resolga de forma expressa sobre la seua pròrroga.   
En cap moment podrà produir-se la pròrroga en el compliment dels terminis per mutu consentiment tàcit entre l'Ajuntament i l'urbanitzador.  
En el cas que l'urbanitzador no sol·licitara la pròrroga en el termini anteriorment assenyalat, s'entendrà que renúncia al seu dret, quedant facultat l'Ajuntament per a concedir la pròrroga que jutge convenient, amb imposició si és procedent, de les penalitats que s'assenyalen en el present plec.  
Quan la petició de prorroga vinga motivada per modificacions del projecte d'urbanització que, sense introduir noves unitats d'obra, requerisquen un reajustament dels terminis de la seua execució, estos no podran ser augmentats en major proporció que la dita modificació supose en l'import del contracte. Este termini es concretarà en mesos, arredonint-se a l'alça en nombre de dies sobrant que resulte.   
Quan estes modificacions suposen la introducció de noves unitats d'obra, caldrà ajustar-se al que el director de l'obra informe a l'Ajuntament sobre el reajustament dels terminis d'execució, prèvia supervisió pels tècnics municipals.  
V. Capacitat per a contractar  
Estan capacitats per a participar en el concurs de programació les persones naturals o jurídiques, espanyoles o estrangeres que, no estant afectades per cap de les circumstàncies que enumera l'art. 20 del TRLCAP com a prohibitives per a contractar, tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles en les presents bases.  
L'administració podrà contractar amb unions d'empreses que es constituïsquen temporalment a este efecte (sense que siga necessària la formalització d'estes en escriptures públiques fins que s'haja efectuat l'adjudicació), les quals respondran solidàriament davant de l'administració i davant de la qual anomenaran un representant o apoderat únic.  
No podran ser urbanitzadors ni promoure programes d'actuació integrada aquells que hagen participat en la investigació, experimentació, l'estudi o el desenvolupament del Pla General de la Pobla de Vallbona.  
VI. Tipus de licitació   
Conforme al que establix l'article 286.h) del ROGTU, s'establix com a preu cert de licitació -exclòs l'impost sobre el valor afegit- que tindrà caràcter de màxim i que servirà de base per al càlcul de les garanties regulades en la base següent, la quantitat de tres milions d'euros (3.000.000,00 €).  
Repercussió càrregues/m²t amb base en el preu de licitació  
Preu licitació Edif. sector (m2t) Càrregues/m2t  
3.000.000,00 40.206,00 74,62 €  
No té la consideració de càrregues del programa l'import corresponent a l'anticipació de les obres d'urbanització de la ronda Nord (RV-11), ja que es tracta d'una càrrega del sector R-17 l'anticipació de la qual s'exigix en el present programa amb dret de reintegrament prèvia tramitació de l'expedient de cànon d'urbanització.  
No obstant això, sí tenen la consideració de càrregues d'urbanització les obres d'ampliació del camí de Casablanca, ja que es consideren imprescindibles per a garantir l'accés a l'edificacions que s'executen en el sector.  
VII. Règim de les garanties   
D'acord amb el que preveu la normativa urbanística valenciana, estes bases particulars necessiten les especialitats següents:  
1. Garantia provisional.  
La garantia provisional serà de seixanta mil euros (60.000,00 €), equivalent al 2% de l'estimació dels costos de la urbanització (amb el detall que figura en la següent taula), i es podrà constituir en qualsevol de les formes previstes en l'art. 35 del TRLCAP.  
Preu licitació % Garantia provisional Import fiança  
3.000.000,00 2,00 % 60.000,00 €  
2. Garantia definitiva.  
Regix per a esta garantia el que preveu l'article 168 LUV, establint-se per a este concurs una quantitat equivalent al 12,50% del valor de les càrregues d'urbanització, quantificat en la quantitat de tres-cents setanta-cinc mil euros (375.000,00 €), amb el detall que figura en la taula següent:  
Preu licitació % Garantia provisional Import fiança  
3.000.000,00 12,50 % 375.000,00 €  
En el supòsit d'adjudicació a un urbanitzador el pressupost d'urbanització del qual haguera estat sotmés inicialment en presumpció de temeritat, la garantia definitiva serà del 20% del valor de les càrregues d'urbanització.  
Es consideraran, en principi, desproporcionades o temeràries les ofertes que es troben en els supòsits següents:  
1. Quan, concorrent un sol licitador, siga inferior al pressupost base de licitació en més de 25 unitats percentuals.  
2. Quan concórreguen dos licitadors, la que siga inferior en més de 20 unitats percentuals a l'altra oferta.  
3. Quan concórreguen tres licitadors, les que siguen inferiors en més de 10 unitats percentuals a la mitjana aritmètica de les ofertes presentades. No obstant això, s'exclourà per al còmput de la dita mitjana l'oferta de quantia més elevada quan siga superior en més de 10 unitats percentuals a la dita mitjana. En tot cas, es considerarà desproporcionada la baixa superior a 25 unitats percentuals.  
4. Quan concórreguen quatre o més licitadors, les que siguen inferiors en més de 10 unitats percentuals a la mitjana aritmètica de les ofertes presentades. No obstant això, si entre elles hi ha ofertes que siguen superiors a la dita mitjana en més de 10 unitats percentuals, es procedirà al càlcul d'una nova mitjana només amb les ofertes que no es troben en el supòsit indicat. En tot cas, si el nombre de les restants ofertes és inferior a tres, la nova mitjana es calcularà sobre les tres ofertes de menor quantia.  
3. Garanties complementàries  
3.1. S'establixen les següents garanties complementàries:  
- Si l'oferta seleccionada es desvia a la baixa de la que es definisca com a oferida mitjana en 4 punts del llindar a partir de qual les ofertes es consideren com a baixes temeràries, es prestarà garantia complementària del 2%.  
- Si l'oferta seleccionada es desvia a la baixa de la que es definisca com a oferida mitjana en 5 punts del llindar a partir de qual les ofertes es consideren com a baixes temeràries, es prestarà garantia complementària del 4%.  
- Si l'oferta seleccionada es desvia a la baixa de la que es definisca com a oferida mitjana en 6 punts del llindar a partir de qual les ofertes es consideren com a baixes temeràries, es prestarà garantia complementària del 6%.   
- Si l'oferta seleccionada es desvia a la baixa de la que es definisca com a oferida mitjana en 7 punts del llindar a partir de qual les ofertes es consideren com a baixes temeràries, es prestarà garantia complementària del 8%.  
- Si l'oferta seleccionada es desvia a la baixa de la que es definisca com a oferida mitjana en 8 punts del llindar a partir de qual les ofertes es consideren com a baixes temeràries, es prestarà garantia complementària del 10%.  
- Si l'oferta seleccionada es desvia a la baixa de la que es definisca com a oferida mitjana en 9 punts del llindar a partir de qual les ofertes es consideren com a baixes temeràries, es prestarà garantia complementària del 12%.  
3.2. La constitució de les garanties complementàries, quan siga procedent, haurà d'acreditar-se junt amb la garantia definitiva. L'incompliment d'este requisit, per causa imputable a l'adjudicatari, donarà lloc a la resolució del contracte.  
VIII. Documentació  
1. Lloc i termini de presentació. La documentació es presentarà en el Registre General de l'Ajuntament, sense perjuí de la tramitació administrativa que haja d'efectuar-se a través de la notaria amb competència territorial en este municipi.   
S'aplicarà el que disposa l'article 293 ROGTU, no establint-se cap especialitat quant al termini, atés que la documentació a presentar no és d'especial complexitat ni dificultat tècnica.  
Termini: tres mesos.   
Quan l'últim dia coincidisca en dissabte, diumenge o festiu, s'entendrà prorrogat el termini al primer dia hàbil següent.  
2. Contingut. Les proposicions s'ajustaran al que preveu l'article 302 del ROGTU, amb les especialitats següents:  
1. Sobre núm. 1, expressarà la inscripció de: «Documentació administrativa per a concórrer al concurs de programació per gestió indirecta del sector I-3, sòl urbanitzable industrial del Pla General de la Pobla de Vallbona» i contindrà la documentació indicada en els articles 121, 122 i 123 de la LUV, degudament foliada i precedida, en full independent, d'una relació numerada dels documents que la integren, i que en resum serà:  
· Documents que acrediten la capacitat i personalitat jurídica del concursant i la representació, si és el cas, del firmant de la proposició de conformitat amb la legislació contractual.  
· Declaració responsable de no trobar-se sotmés a cap de les prohibicions per a contractar establides per la legislació de reguladora de la contractació administrativa, inclosa expressament la circumstància de trobar-se al corrent en el compliment de les obligacions tributàries i enfront de la Seguretat Social imposades per les disposicions vigents.  
· Documents acreditatius de la solvència econòmica i financera del contractista, de conformitat amb la legislació de contractes de les administracions públiques:  
· Documents acreditatius de la capacitat tècnica i professional del contractista. Respecte d'això, l'adjudicatari estarà obligat a assignar per a l'execució dels treballs a què es referix el present plec, així com a la direcció tècnica de les obres i, si és el cas, a la coordinació de la seguretat i salut de l'execució de les obres d'urbanització, els facultatius el nom dels quals figure en la seua oferta, amb la dedicació definida en ella. Per consegüent, durant la vigència del contracte, el personal assignat a este amb dedicació completa, no podrà intervindre en un altre treball. Igualment l'adjudicatari no podrà substituir el personal facultatiu establit en la seua oferta sense expressa autorització de l'Ajuntament  
· Resguard acreditatiu de la constitució de la garantia provisional.  
· En cas de concursants estrangers: submissió a la jurisdicció dels tribunals espanyols.  
· Declaració jurada o acta notarial acreditativa d'haver-se practicat els avisos previstos en articles 292 i 293 del ROGTU.  
· Acta notarial acreditativa del sotmetiment a informació pública de la documentació tècnica integrant del programa.  
La documentació que acredite la personalitat jurídica, la capacitat i la solvència tècnica i econòmica de l'aspirant, en els termes dels articles 122 i 123 dela LUV, es presentarà en un sobre tancat i segellat i contindrà justificació documental dels punts referits en l'article 133.1, lletres a), b), c), d), e) i f) de la LUV.  
2. Sobre núm. 2, denominat «Alternativa tècnica per a concórrer al concurs de programació per gestió indirecta del sector I-3, àrea de repartiment núm. 4, sòl urbanitzable industrial del Pla General de la Pobla de Vallbona», s'ajustarà al que establixen els articles 126 LUV i 307 i següents del ROGTU. Es presentarà en sobre obert.  
3. Sobre núm. 3, denominat «Proposició juridicoeconòmica per a concórrer al concurs de programació per gestió indirecta del sector I-3, àrea de repartiment núm. 4, sòl urbanitzable industrial del Pla General de la Pobla de Vallbona», es presentarà en plica tancada i s'ajustarà al que establixen els articles 127 LUV i 302 del ROGTU, redactada conforme al model que s'inserix a continuació:  
«(Nom) ... major d'edat, veí de ..., amb domicili a ..., titular del DNI núm. ... expedit amb data ..., en nom propi (o en representació de ... amb domicili a ..., conforme acredite amb poder validat) assabentat del concurs tramitat per a la gestió indirecta del programa d'actuació integrada per al desenvolupament de (indiqueu l'àmbit de l'actuació) ... i l'adquisició de la condició d'urbanitzador, es compromet a assumir el compliment de tal contracte per la quantitat de ... a què ascendixen les càrregues del programa, segons pressupost detallat i desglossat que a continuació s'adjunta en els termes dels articles 302 a 306 del ROGTU. Lloc, data, firma i segell.»  
IX. Vigència de les ofertes  
Durant el termini màxim fixat en la Llei Urbanística Valenciana i en el Reglament d'Ordenació i Gestió Territorial i Urbanística, el licitador aspirant a urbanitzador queda obligat al manteniment de l'oferta que presenta.  
Transcorregut tal termini, i independentment del nombre de proposicions presentades, el concursant tindrà dret a retirar la seua proposició i a la devolució de les garanties provisionals.  
X. Mesa de programació  
La mesa de programació, d'acord amb el que establix l'article 299 del ROGTU, estarà integrada de la manera següent:  
President: que serà l'alcalde o membre de la corporació en qui delegue.  
El regidor delegat d'Urbanisme o el regidor d'Obres Públiques.  
El secretari de l'Ajuntament, que actuarà com a vocal i com a secretari de la mesa, sense perjuí que puga acordar-se que la secretaria l'assumisca qualsevol altre membre tècnic de la mesa.  
L'interventor municipal.  
L'arquitecte municipal.  
L'enginyer tècnic d'Obres Públiques.  
L'enginyer tècnic industrial.  
L'oficial major.  
Un membre per cada grup polític amb representació municipal.  
XI. Qualificació de la documentació general  
En el termini dels tres dies hàbils següents a la finalització del termini per a presentar la documentació es constituirà la mesa de programació en la forma prevista en la clàusula anterior als efectes de procedir a la qualificació de la documentació presentada pels aspirants a urbanitzador. Si el còmput d'este termini finalitza en dissabte s'entendrà prorrogat al dilluns immediat següent.  
Per a això, caldrà ajustar-se al que disposen els articles 121 LUV i 310 i 311 del ROGTU, tant pel que fa a la qualificació de la documentació, com a la resolució de l'incident d'exclusió de licitadors.  
XII. Valoració de l'alternativa tècnica  
1. Finalitzat l'acte de qualificació de la documentació, ferms en via administrativa els incidents d'exclusió que hagueren pogut plantejar-se, tot seguit la mesa procedirà a la valoració del sobre núm. 2 continent de l'alternativa tècnica.  
Es procedirà en la forma establida en els articles 135 i 137.1 LUV.  
2. La valoració total que l'alternativa tècnica té en el concurs serà d'un 64,50% (per a la seua determinació ha de tindre's present l'art. 312.5 ROGTU), distribuïts en els següents criteris de puntuació:  
A) Qualitat tècnica de l'ordenació proposada: 50% de la valoració de l'alternativa tècnica. Per a la valoració d'este criteri es tindran en compte les circumstàncies següents:  
· Disseny viari: es valorarà un disseny viari que facilite la circulació rodada per mitjà de la creació d'un vial perimetral al sector, que millore els fluxos d'entrada i eixida de vehicles i limite les interseccions en les zones de connexió la resta de la xarxa viària (ronda Nord, entre altres vies).  
· Estacionament de vehicles en via pública: es valoraran fonamentalment aquells estacionaments que faciliten les maniobres d'aparcament de vehicles amb la mínima interferència en la circulació de vehicles.  
B) La resolució adequada de la integració de l'actuació en el seu entorn.  
C) La millor estructuració de dotacions públiques i d'espais lliures.  
Es valorarà, principalment, el disseny i la ubicació de les parcel·les dotacionals públiques en llocs que permeten un millor aprofitament i gaudi d'estes conforme al seu destí públic, evitant la seua localització en zones residuals, d'escàs valor, així com facilitant la seua integració amb la resta d'elements dotacionals situats en els seus voltants o l'execució dels quals es preveja en altres sectors limítrofs.   
Els criteris establits en els apartats b) i c) anteriors representaran en conjunt un 20% de la valoració de l'alternativa tècnica.  
D) La qualitat tècnica de les solucions proposades per a la urbanització. Este criteri representarà un 10% de la valoració de l'alternativa tècnica.  
E) Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador. Tractant-se d'un sector d'ús global industrial, en què no té cabuda l'ús residencial, tal criteri no és objecte de valoració.   
F) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30LCV 2004\230 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri representarà un 10% del valor total de l'alternativa tècnica.  
G) Termini d'execució del programa d'actuació integrada.  
H) Compromís d'edificació simultània a la urbanització dels solars resultants de l'actuació per damunt d'un mínim legalment exigible.  
I) Compromisos addicionals assumits voluntàriament i a càrrec seu per l'urbanitzador.  
J) Mitjans per al control de cada una de les prestacions que constituïxen l'objecte del programa.  
Els criteris establits en els apartats g), h), i) i j) anteriors representaran en conjunt un 10% de la puntuació total de l'alternativa tècnica.  
3. En el cas que entre els criteris previstos per a la valoració de les alternatives tècniques, la mesa apreciara el caràcter desproporcionat o temerari de les baixes, d'acord amb els criteris previstos en la clàusula VI d'estes bases, requerirà la prèvia sol·lictud d'informació de tots els licitadors suposadament compresos en ella i l'assessorament tècnic del servici corresponent. Per a emetre els informes previstos per a aclarir esta causa, es concedirà als aspirants afectats un termini de cinc dies hàbils.  
Les raons aportades i l'assessorament del servici tècnic municipal, o si és el cas, extern, seran tingudes en compte per la mesa de programació per a la formulació de la seua proposta.  
4. S'establix com a puntuació mínima als efectes de la ulterior valoració de la proposició juridicoeconòmica la de 65 punts.  
XIII. Valoració de la proposició juridicoeconòmica  
1. Dins dels 10 dies següents a la resolució indicada en l'article 314.5, es procedirà a l'obertura de les proposicions juridicoeconòmiques en acte públic presidit pel secretari, qui alçarà acta. La data de l'acte d'obertura de pliques es notificarà als aspirants a urbanitzador i s'exposarà al tauler d'anuncis de l'Ajuntament.  
Només es procedirà a l'obertura dels sobres núm. 3 continents de la proposició juridicoeconòmica d'aquelles alternatives que hagen superat el llindar mínim de puntuació previst en la clàusula anterior.  
S'actuarà en la forma establida en els articles 135 i 137.1 LUV.  
2. La valoració total que la proposició juridicoeconòmica té en el concurs serà d'un 35,50% (per a la seua determinació ha de tindre's present l'art. 312 del ROGTU), distribuïts en els següents criteris de puntuació:  
a) Menor import respecte de referències de quadros de preus de pràctica usual de les càrregues d'urbanització, expressat en euros per metre quadrat d'edificabilitat. Este criteri representarà un 30% de la valoració de la proposició juridicoeconòmica. En la valoració de tal criteri s'ha tingut en compte que es tracta d'un àmbit que no està ordenat detalladament pel Pla General i que ha de ser objecte de desenvolupament per mitjà de pla parcial. Per tant, el menor preu de les obres d'urbanització és un criteri que es considera rellevant, però no fonamental, per això tal criteri es valore en el seu terme mitjà.  
b) La valoració dels terrenys a efectes de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient. Este criteri representarà un 30% de la valoració de la proposició juridicoeconòmica. Tractant-se d'un sector en què la repercussió de càrregues per metre quadrat de sostre és inferior als 0,00?, tal criteri no es considera rellevant, d'ací que es pondere en el seu terme mitjà.  
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa representarà un 35% de la valoració de la proposició juridicoeconòmica. Tal criteri té gran importància ja que té com a objecte garantir el compliment de les obligacions que assumisca l'urbanitzador amb vista a l'edificació dels solars resultants de l'actuació.  
d) Compromisos financers per a l'execució de les obligacions complementàries assumides voluntàriament i a costa seua per l'urbanitzador. Este criteri suposarà un 5% del valor total de la proposició juridicoeconòmica. Es tracta d'un criteri residual, però no per això deixa de tindre una importància relativa, ja que en la contractació pública és habitual l'oferta de «millores» amb vista a l'adjudicació de contractes.  
3. En el cas que entre els criteris previstos per a la valoració de les proposicions juridicoeconòmiques, la mesa apreciara el caràcter desproporcionat o temerari de les baixes, d'acord amb els criteris previstos en la clàusula VI d'estes bases, requerirà la sol·licitud prèvia d'informació de tots els licitadors suposadament compresos en ella i l'assessorament tècnic del servici corresponent. Per a emetre els informes previstos per a aclarir esta causa, es concedirà als aspirants afectats un termini de cinc dies hàbils.  
Les raons aportades i l'assessorament del servici tècnic municipal, o si és el cas extern, seran tinguts en compte per la mesa de programació per a la formulació de la seua proposta.   
XIV. Adjudicació del programa  
Conclòs el tràmit d'acceptació de les modificacions proposades pels informes tècnics a l'alternativa tècnica i a la proposició juridicoeconòmica, la mesa de programació elevarà al Ple la proposta d'adjudicació, que resoldrà l'adjudicació del programa.  
La proposta d'adjudicació feta per la mesa de programació no crearà cap dret en favor del licitador proposat enfront de l'administració, mentre no se li haja adjudicat el programa.  
L'acord d'adjudicació del programa haurà d'adoptar-se en un termini no superior als dos mesos des de l'obertura de les proposicions juridicoeconòmiques.  
L'adjudicació s'efectuarà en la forma prevista en l'article 137 de la LUV. En la notificació de l'adjudicació s'especificaran els gastos que haja d'abonar l'urbanitzador i que fins eixe moment siguen coneguts per l'administració, amb expressa indicació que el seu abonament haurà d'efectuar-se amb caràcter previ a la formalització del contracte.  
L'urbanitzador està obligat a presentar un programa de treball en el termini de 30 dies naturals a comptar de la notificació de l'adjudicació del contracte, així com una memòria en què figuren detalladament les persones que té previst designar en la seua execució, indicant la seua dedicació.  
Adjudicació connexa o condicionada (article 139.1 LUV): l'adjudicació es condiciona a l'anticipació del sistema viari estructural RV-11 (obtenció del sòl i posada en funcionament de tal vial), que constituïx una càrrega del sector R-17, llevat que este sector fora objecte de programació prèvia o simultània al sector I-3 objecte d'esta bases.  
Pel que fa al camí Casablanca, es valorarà, especialment, l'ampliació, amb càrrec de l'actuació projectada, de la carretera existent en el tram comprés entre la cooperativa i el pas elevat sobre l'autovia CV-35, per mitjà d'una calçada amb una secció tipus de 15 metres (voreres de 3 m; carril bici de 2 m; i calçada de 3,5 m per a cada sentit de circulació).  
XV. Formalització del contracte  
L'administració i l'urbanitzador hauran de formalitzar el contracte per a l'execució del programa d'actuació integrada en document administratiu, dins del mes següent a la notificació de l'acord d'aprovació i adjudicació del programa, constituint títol suficient per a accedir a qualsevol registre. No obstant l'anterior, tal contracte administratiu podrà elevar-se a escriptura pública a petició de l'urbanitzador i a costa seua.  
L'urbanitzador, a més del contracte, haurà de firmar estes bases particulars i tots els seus annexos, que quedaran incorporades al seu contingut.  
Regirà per a la formalització del contracte el que disposa l'article 331 del ROGTU.   
Amb anterioritat a la firma del contracte amb l'Ajuntament, l'adjudicatari haurà de presentar resguard acreditatiu d'haver constituït la garantia definitiva i aportar certificació positiva de trobar-se al corrent de les seues obligacions tributàries i amb la Seguretat Social.  
XVI. Gastos a càrrec de l'urbanitzador  
Seran de compte de l'adjudicatari els gastos següents:  
a) Els de publicació qualsevol anunci que genere l'expedient per a l'aprovació del programa d'actuació integrada i per a la seua adjudicació sempre que la seua inserció en els butlletins oficials o en periòdics d'àmplia circulació ocasione un gasto a l'Ajuntament. Els gastos dels anuncis de licitació s'abonaran en el mateix moment en què es deposite la garantia definitiva. Els gastos dels restants anuncis que resulten onerosos a l'administració s'abonaran a mesura que es coneguen.  
b) Els gastos corresponents a l'assistència tècnica externa, en la forma en què es disposa a continuació.  
c) Els tributs estatals, municipals i regionals derivats del contracte.  
d) Els d'elevació a escriptura pública del contracte d'adjudicació, si així ho sol·licitara el contractista.  
Pel que fa a l'abonament dels gastos dels honoraris per l'assistència tècnica i jurídica externa, contractada per l'Ajuntament per a supervisar tota l'execució del programa, que es xifra en l'1% del preu d'adjudicació del programa, s'abonaran:  
- Un 25% junt amb el depòsit de la garantia definitiva, que s'elevaran al 50% en el cas que no es requerisca aprovació del programa per l'òrgan competent de la comunitat autònoma.  
- Un 25% amb caràcter previ a l'aprovació del projecte d'urbanització.  
- El restant 25% coincidint amb l'última certificació d'obra. Per a la quantificació de la quantitat pendent d'abonar en este últim termini es realitzarà una liquidació definitiva per a procedir al seu recàlcul en el cas que els gastos foren superiors a l'1% del preu d'adjudicació del programa.  
XVII. Retaxació de càrregues  
L'import màxim de les càrregues d'urbanització derivades de l'execució del programes d'actuació integrada, serà el previst en la proposició juridicoeconòmica que resulte adjudicada.  
Només serà possible una retaxació de càrregues en els supòsits expressament previstos en la legislació urbanística valenciana vigent (art. 168 LUV i 389 ROGTU), i pel procediment expressament regulat per a tal finalitat.   
En el cas que opere la retaxació per transcurs de dos anys des de la presentació de la proposició juridicoeconòmica sense que s'haja iniciat el programa per motius no imputables a l'urbanitzador, la revisió de preus tindrà lloc automàticament, amb aplicació del que disposa l'article 104 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny.  
XVIII. Execució del contracte   
1. L'execució del contracte començarà a computar-se a partir del dia següent al de la seua firma d'acord amb les seues clàusules i les instruccions de l'administració, i es realitzarà a risc i ventura de l'urbanitzador qui no tindrà dret a indemnitzacions per causa de pèrdues, avaries o perjuís ocasionats en les obres d'urbanització, excepte en els casos de força major previstos en l'article 144 del Text Refós de la Llei de Contractes de les Administracions Públiques i sempre que no hi haja actuació imprudent per la seua part. L'anterior s'entén sense perjuí del que disposen les presents bases i la normativa urbanística valenciana respecte a la retaxació de càrregues.  
L'urbanitzador serà responsable de la qualitat dels treballs que desenvolupe i de les prestacions i servicis realitzats d'acord amb el que preveuen els arts. 211 i 217 a 219 del RD 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.   
Tractant-se d'un contracte el pressupost d'execució del qual no supera els 5.278.000 €, l'urbanitzador, d'acord amb el que disposa l'article 120.6 LUV, podrà executar les obres d'urbanització per si mateix o a través de contractista de la seua elecció.  
2. La recepció es realitzarà d'acord amb el que preveu l'art. 110 del TRLCAP.  
XIX. Cessió de la condició d'urbanitzador  
Caldrà ajustar-se al que disposen els articles 141 de la LUV i 333 i 334 del ROGTU.  
En tot cas, la cessió, ja siga total o parcial, requerirà d'autorització expressa de l'Ajuntament en Ple.  
XX. Responsabilitat de l'urbanitzador pels danys causats a tercers durant l'execució del programa  
L'urbanitzador serà responsable, durant l'execució de les obres d'urbanització, de tots els danys i perjuís que es puguen ocasionar a qualsevol persona, propietat o servici, públic o privat, com a conseqüència dels actes, omissions o negligències del personal a càrrec seu o a càrrec de l'empresari constructor, o d'una deficient organització, protecció o senyalització de les obres.  
En el cas en què algun particular presentara en l'Ajuntament reclamació patrimonial a l'administració per qualsevol dany ocasionat com a conseqüència de l'execució del present contracte, qualsevol quina siga la seua naturalesa o causa, i la corporació acceptarà l'existència de tal responsabilitat abonant les quantitats demandades pel particular en tal concepte, l'Ajuntament repetirà estes a l'urbanitzador, qui al seu torn podrà repercutir-les a l'empresari constructor en la forma en què es preveja en el plec que regula esta relació.   
XXI. Responsabilitat de l'urbanitzador per vicis ocults  
L'urbanitzador respondrà, durant els 15 anys següents a la data de la recepció definitiva de les obres d'urbanització, dels danys i perjuís ocasionats per ruïna d'estes, motivada per vicis ocults en la construcció, a causa de l'incompliment del contracte. Tractant-se d'agrupacions d'interés urbanístic o de persones físiques o jurídiques l'activitat urbanitzadora de les quals finalitze amb l'execució i entrega de les obres objecte del programa, la responsabilitat per vicis ocults s'exigirà, amb caràcter subsidiari, l'empresa contractista de les obres.  
XXII. Penalitats a l'urbanitzador per incompliment dels terminis d'execució del contracte  
1. L'incompliment, per causa imputable a l'urbanitzador, dels terminis màxims totals i parcials fixats en estes bases particulars de programació i en el contracte, quan es referisquen a actuacions pròpies de la fase administrativa prèvia, incloent l'incompliment de qualsevol requeriment que l'Ajuntament efectue en desenvolupament i execució del programa, comportarà l'aplicació d'una penalitat per un import de l'1 per 1.000 per dia natural de demora aplicat sobre la suma del benefici empresarial i els gastos de gestió de l'urbanitzador, inclòs el cost de redacció i direcció dels projectes tècnics.  
2. L'incompliment, per causa imputable a l'urbanitzador, dels terminis màxims totals i parcials fixats en estes bases particulars de programació i en el contracte, quan es referisquen a actuacions pròpies de la fase d'execució material de les obres d'urbanització, donarà lloc a la imposició d'una penalitat diària de 0,12 euros per cada 601,01 euros del preu del contracte, segons el que preveu l'article 95 del Text Refós de la Llei de Contractes de les Administracions Públiques. Este import s'aplicarà sobre el preu del contracte, entenent per tal l'import de les càrregues d'urbanització del programa (CU) fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de gastos variables a què es referix l'art. 308 del ROGTU i incrementades amb el 16% d'IVA.  
Cada vegada que les penalitats per demora aconsegusquen un múltiple del 5% de les càrregues d'urbanització, l'òrgan de contractació estarà facultat per a optar entre la resolució d'aquell o acordar la continuïtat de la seua execució amb imposició de noves penalitats.  
3. Les penalitats seran aprovades per acord de l'òrgan de contractació, prèvia concessió d'un tràmit d'audiència a l'urbanitzador per un termini de 15 dies hàbils.  
L'aplicació i el pagament d'estes penalitats no exclou la indemnització a què l'administració puga tindre dret pels danys i perjuís ocasionats amb motiu del retard imputable a l'urbanitzador.  
XXIII. Resolució de l'adjudicació del programa  
Per a la resolució de l'adjudicació del programa caldrà ajustar-se al que disposa la normativa urbanística valenciana i la legislació estatal en matèria de contractació pública.  
A més de les causes de resolució previstes en les disposicions normatives vigents, també ho seran:  
- La pèrdua sobrevinguda de l'urbanitzador dels requisits necessaris per a contractar amb l'administració.  
 - L'incompliment reiterat de les prescripcions tècniques del contracte.  
- L'obstrucció a les facultats de direcció i inspecció de l'administració, sempre que tals causes hagen sigut prèviament advertides per escrit a l'urbanitzador. S'entendran incloses en este supòsit la negativa o la falta de col·laboració de l'urbanitzador amb les mesures que l'administració adopte per a conéixer en tot moment la identitat de les persones que presten el servici i per a comprovar la completa i correcta aportació de mitjans personals i materials contractats.  
- La facturació d'execucions no realitzades o mitjans no utilitzats, sense perjuí de la responsabilitat que incumbisca a l'urbanitzador per la no aportació íntegra dels mitjans compromesos i el dret de l'administració a requerir-los.   
XXIV. Prerrogatives de l'Ajuntament  
Corresponen a l'Ajuntament les prerrogatives d'interpretar el contracte, resoldre els dubtes que oferisca el seu compliment, modificar-lo per raons d'interés públic, acordar la seua resolució i determinar els efectes d'esta, dins dels límits i amb subjecció als requisits i efectes establits en la legislació urbanística valenciana i en la Llei de Contractes de les Administracions Públiques.  
Els acords dictats a este efecte posaran fi a la via administrativa i seran immediatament executius.  
XXV. Jurisdicció competent  
Contra els acords que posen fi a la via administrativa serà procedent el recurs contenciós administratiu conforme al que disposa la llei reguladora de la dita jurisdicció o el recurs potestatiu de reposició en els termes descrits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, les qüestions litigioses que es deriven del contracte s'entendran sotmeses a la jurisdicció contenciosa administrativa dels tribunals de València, no obstant això, les parts poden acordar el sotmetiment dels seus litigis a arbitratge, conforme al que establix la legislació vigent.  
XXVI. Règim jurídic  
El contracte que amb base a este plec es realitze, tindrà caràcter administratiu especial i en tot el no previst en ell caldrà ajustar-se a allò que s'ha disposat en:  
- La Llei 16/05, de 31 de desembre, de la Generalitat Valenciana, Urbanística Valenciana.  
 - El Decret 67/06, de 12 de maig del Consell, pel qual s'aprova el Reglament d'Ordenació i Gestió Territorial i Urbanística.  
 - Les bases generals aprovades per l'Ajuntament de la Pobla de Vallbona, si és el cas.  
 - El Pla General de la Pobla de Vallbona de 24 de juliol de 2004 i els instruments de desenvolupament d'este que afecten l'àmbit territorial d'actuació objecte de la contractació.  
- Les ordenances municipals reguladores de servicis públics.  
 - El Reial Decret 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.  
 - La Llei 7/1985, de 2 d'abril, Reguladora de les Bases de Règim Local i el Reial Decret Legislatiu 781/1986, de 18 d'abril, pel qual s'aprova el text refós de les disposicions vigents en matèria de règim local, en el que no s'opose al que establix la Llei de Contractes de les Administracions Públiques.  
 - El Reial Decret 1098/01, de 12 d'octubre, pel qual s'aprova el Reglament General de la Llei de Contractes de les Administracions Públiques.  
 - Llei 38/1999, de 5 de novembre, d'Ordenació de l'Edificació.  
 - Llei 3/2004, de 30 juny, de la Comunitat Valenciana, sobre Ordenació i Foment de la Qualitat de l'Edificació.  
 - Supletòriament regiran les restants normes del dret administratiu i, si no n'hi ha, les del dret privat.  
En cas de contradicció entre el present plec de clàusules administratives particulars i la resta de la documentació tècnica unida a l'expedient, prevaldrà el que disposa este plec.  
ANNEX I  
Ordenació urbanística vigent en l'àmbit de l'actuació integrada, memòria de necessitats i objectius  
Pla de la delimitació del sector I-3, àrea de repartiment núm. 4, sòl urbanitzable industrial del Pla General de la Pobla de Vallbona i fitxa de planejament d'este.  
Ordenació i planejament vigent: Pla General d'Ordenació Urbana aprovat definitivament per la Comissió Territorial d'Urbanisme, en sessió celebrada el dia 2 de juliol de 2004, publicat en el Butlletí Oficial de la Província núm. 100, de data 28 d'abril de 2006.  
En el propi Pla General es delimita el sector I-3 en la fitxa de planejament i gestió s'establix l'ordenació estructural de l'esmentat sector, establint-se que serà objecte de programació única.  
Memòria de necessitats i objectius a satisfer amb el programa d'actuació integrada:  
A més del que establix l'article 124 de la LUV, l'ordenació detallada del programa executarà, a càrrec de l'actuació projectada, l'ampliació de la carretera existent en el tram comprés entre la cooperativa i el pas elevat sobre l'autovia CV-35, per mitjà d'una calçada amb una secció tipus de 15 metres (voreres de 3 m; carril bici de 2 m; i calçada de 3,5 m per a cada sentit de circulació), així com l'anticipació del sistema viari estructural RV-11 (obtenció del sòl i posada en funcionament de tal vial), que constituïx una càrrega del sector R-17, llevat que este sector fora objecte de programació prèvia o simultània al sector I-3 objecte d'estes bases.  
ANNEX II  
Prescripcions tècniques  
1. Antecedents i normativa a desenvolupar  
1.1. Ordenació urbanística que s'executa a través de la programació   
Es delimita una única unitat d'execució comprensiva de tot el sector I-3, àrea de repartiment núm. 4, sòl urbanitzable industrial del Pla General de la Pobla de Vallbona.  
No s'admetran variants quant a l'ampliació o disminució de l'àmbit territorial objecte de programació.   
 Als efectes assenyalats en l'article 131.2.g) LUV, no es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
1.2. Documents d'ordenació: pla parcial amb el contingut que figura en l'article 68 LUV I 155 i següents del ROGTU.  
2. Memòria de necessitats i objectius imprescindibles a satisfer amb el programa d'actuació integrada: article 124 LUV.  
3. Prescripcions tècniques que com a mínim han de respectar-se en la redacció del projecte d'urbanització.   
S'aplicarà el que establixen els articles 156 i 157 LUV i els articles 97.b) i 346 a 350 ROGTU.  
Els projectes d'urbanització s'ajustaran a l'Ordenança Municipal sobre Condicions Particulars i Obres d'Urbanització, aprovada junt amb el Pla General; igualment, i pel que fa als projectes d'enllumenat públic, estos hauran d'ajustar-se al que disposa l'Ordenança Reguladora de les Normes Tècniques relatives als projectes d'enllumenat públic municipal (publicada en el BOP número 69 de data 22 de març de 2004).  
4. Projecte de reparcel·lació  
S'ajustarà al que establixen els articles 176 i 177 LUV i els articles 394 a 428 ROGTU.  
5. Informe del Consell del Territori i Paisatge (article 186.1.c ROGTU)  
Resulta innecessari al tractar-se d'un sector amb una superfície inferior a 50 hectàrees i no revestir especial complexitat el seu desenvolupament urbanístic.  
La Pobla de Vallbona, 21 de maig de 2008.- L'alcaldessa presidenta: Mª Carmen Contelles Llopis.